《次韵洵阳金主簿子厚见怀二首 其二》
明代·殷奎

悠悠末俗竞趋尘，落落清才自绝人。漫与弟兄为禄隐，不将簿尉绊吟身。

帽檐山郭冲风侧，艇子关河载雪新。惭愧同门相见晚，一番倾盖便相亲。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。